Ehdotus: neuvoston täytäntöönpanopäätös, luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) /* KOM/2010/0129 lopull. - NLE 2010/0071 */





[pic] | EUROOPAN KOMISSIO | Bryssel 6.4.2010 KOM(2010)129 lopullinen 2010/0071 (NLE) Ehdotus: NEUVOSTON TÄYTÄNTÖÖNPANOPÄÄTÖS, luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) PERUSTELUT EHDOTUKSEN TAUSTA | 110 | Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY (jäljempänä ”alv-direktiivi”) 395 artiklan mukaan antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi. Alankomaat on pyytänyt kirjeessään, jonka komission pääsihteeristö on kirjannut vastaanotetuksi 29. tammikuuta 2010, lupaa soveltaa valmisvaateteollisuuden alalla poikkeavaa toimenpidettä, joka oli aiemmin myönnetty rajalliseksi ajaksi neuvoston päätöksellä 2007/740/EY. Komissio on antanut direktiivin 2006/112/EY 395 artiklan 2 kohdan mukaisesti Alankomaiden pyynnön tiedoksi muille jäsenvaltioille 25. helmikuuta 2010 päivätyllä kirjeellä. Komissio on ilmoittanut Alankomaille 2. maaliskuuta 2010 päivätyllä kirjeellä saaneensa kaikki pyynnön arvioimiseen tarvittavat tiedot. | 120 | Yleinen tausta Toimenpidettä eli käännettyä verovelvollisuusjärjestelmää on pidettävä ensisijaisesti valmisvaateteollisuuden tietyntyyppisten veropetosten estämiseen tähtäävänä toimenpiteenä. Valmisvaateteollisuuden alihankkijat ovat joissain tapauksissa pieniä yrityksiä, joiden toiminta on usein tilapäistä ja veroviranomaisten kannalta vaikeasti valvottavissa. Tällaisia yrityksiä käytetään usein myös veronkierron välineinä. Tavallinen veronkiertotapa on se, että alihankkijat jättävät tilittämättä laskuttamansa arvonlisäveron veroviranomaisille. Nämä alihankkijat katoavat jäljettömiin, mutta asiakas (toimeksiantaja) on saanut niiltä aidon kauppalaskun verovähennystä varten. Edellä mainitulla päätöksellä Alankomaiden kuningaskunnalle annetaan lupa soveltaa valmisvaateteollisuuden alalla järjestelmää, jolla alihankkijoiden arvonlisäverovelvollisuus siirretään vaatetusyritykselle (toimeksiantajalle). Alankomaiden kuningaskunnalle annettiin neuvoston päätöksellä 2007/740/EY lupa soveltaa tätä järjestelmää, joka poikkeaa arvonlisäverodirektiivin 193 artiklasta, 31. joulukuuta 2009 saakka. Päätöksessä edellytettiin, että Alankomaat antaisi kertomuksen, jossa arvioitaisiin poikkeavan toimenpiteen vaikuttavuutta ja esitettäisiin mahdollisia todisteita valmisvaateteollisuuden alihankkijoiden toiminnan siirtymisestä muihin maihin. Tämän vaatimuksen tavoitteena oli poikkeavan toimenpiteen ja muiden tekijöiden vaikutusten arviointi. Kertomuksen perusteella vaikuttaa siltä, että poikkeus ja kansainvälisillä markkinoilla tapahtuneet muutokset ovat ehkäisseet merkittävästi petoksia Alankomaiden valmisvaateteollisuuden alalla. Sellaisten yritysten määrä, joihin poikkeavaa toimenpidettä voidaan soveltaa, on vähenemässä, markkinat ovat rauhoittumassa ja veroviranomaiset lisäämässä valvontaa. Alankomaiden mukaan lopullinen päätös poikkeavan toimenpiteen lakkauttamisesta olisi tehtävä myöhemmin – todennäköisesti vuonna 2011 – ja vasta sen jälkeen, kun asiasta on kuultu muita sidosryhmiä, kuten työtarkastusvirastoa ja sosiaalivakuutuslaitosta. Sen vuoksi poikkeavan toimenpiteen voimassaoloa olisi jatkettava vuoden 2012 loppuun saakka. Jos Alankomaat katsoo myöhemmin, että toimenpiteen voimassaoloa olisi jatkettava vielä pidempään, sen olisi toimitettava arviointikertomus ja poikkeusta koskeva pyyntö viimeistään 1. huhtikuuta 2012. | 130 | Voimassa olevat aiemmat säännökset Neuvoston päätös, tehty 13 päivänä marraskuuta 2007, luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (neuvoston päätös 2007/740/EY, EUVL L 300, 17.11.2007, s. 71). | 141 | Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. | KUULEMISET JA VAIKUTUSTEN ARVIOINTI | Intressitahojen kuuleminen | 219 | Ei koske tätä ehdotusta. | Asiantuntijatiedon käyttö | 229 | Ulkopuolisia asiantuntijoita ei ole tarvittu. | 230 | Vaikutusten arviointi Ehdotetun täytäntöönpanopäätöksen tavoitteena on ehkäistä arvonlisäveron kiertämistä valmisvaateteollisuuden alalla, minkä vuoksi sillä voi olla myönteisiä taloudellisia vaikutuksia. Koska poikkeuksen soveltamisala on suppea ja sen voimassaoloaika rajallinen, vaikutukset olisivat kuitenkin vähäisiä. | EHDOTUKSEEN LIITTYVÄT OIKEUDELLISET NÄKÖKOHDAT | 305 | Ehdotetun toimen lyhyt kuvaus Luvan antaminen Alankomaiden kuningaskunnalle soveltaa alv-direktiivin 193 artiklasta poikkeavaa toimenpidettä eli käännettyä verovelvollisuutta valmisvaateteollisuuden tiettyihin liiketoimiin. | 310 | Oikeusperusta Alv-direktiivin 395 artikla. | 329 | Toissijaisuusperiaate Jäsenvaltion, joka haluaa ottaa käyttöön alv-direktiivistä poikkeavia toimenpiteitä, on direktiivin 395 artiklan mukaan saatava siihen neuvoston lupa, joka annetaan neuvoston päätöksenä. Näin ollen ehdotus on toissijaisuusperiaatteen mukainen. | Suhteellisuusperiaate Ehdotus on suhteellisuusperiaatteen mukainen seuraavista syistä. | 331 | Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. | 332 | Koska poikkeuksen soveltamisala on hyvin suppea, erityistoimenpide on tavoitteeseensa nähden oikeasuhteinen. | Sääntelytavan valinta | 342 | Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston päätös on parhaiten soveltuva sääntelytapa myös siitä syystä, että se voidaan osoittaa yksittäisille jäsenvaltioille. | TALOUSARVIOVAIKUTUKSET | 409 | Ehdotuksella ei ole vaikutuksia yhteisön talousarvioon. | LISÄTIEDOT | Uudelleentarkastelu-, tarkistus- tai raukeamislauseke | 533 | Ehdotus sisältää raukeamislausekkeen. | 2010/0071 (NLE) Ehdotus: NEUVOSTON TÄYTÄNTÖÖNPANOPÄÄTÖS luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan, ottaa huomioon komission ehdotuksen, sekä katsoo seuraavaa: 1. Alankomaat on pyytänyt kirjeessään, jonka komission pääsihteeristö on kirjannut vastaanotetuksi 29 päivänä tammikuuta 2010, lupaa soveltaa valmisvaateteollisuuden alalla erityisiä verotoimenpiteitä, joihin oli aiemmin myönnetty lupa rajalliseksi ajaksi päätöksellä 2007/740/EY[2]. 2. Komissio on antanut direktiivin 2006/112/EY 395 artiklan 2 kohdan mukaisesti Alankomaiden pyynnön tiedoksi muille jäsenvaltioille 25 päivänä helmikuuta 2010 päivätyllä kirjeellä. Komissio on ilmoittanut 2 päivänä maaliskuuta 2010 päivätyllä kirjeellä Alankomaiden kuningaskunnalle, että sillä on kaikki pyynnön arvioimiseen tarvittavat tiedot. 3. Kyseisellä järjestelyllä Alankomaille annettaisiin lupa soveltaa valmisvaateteollisuuden alalla järjestelmää, jolla arvonlisäverovelvollisuus siirretään alihankkijalta vaatetusyritykselle (toimeksiantajalle). 4. Tällaiset järjestelyt ovat aiemmin osoittautuneet tehokkaiksi ehkäiseviksi toimenpiteiksi alalla, jolla alihankkijoiden toteuttamia toimia on vaikea yksilöidä ja valvoa, mikä vaikeuttaa arvonlisäveron kantamista. Pyydettyä toimenpidettä on näin ollen pidettävä valmisvaateteollisuuden tietyntyyppisten veropetosten ja veron kiertämisen estämiseen tähtäävänä toimenpiteenä. 5. Valmisvaatteiden valmistuspaikan sijaintiin vaikuttavat alhaiset työvoimakustannukset, ja alihankkijat siirtävät toimintansa helposti maasta toiseen. Sen vuoksi Alankomaat velvoitettiin päätöksessä 2007/740/EY seuraamaan ja arvioimaan näiden tekijöiden vaikutuksia poikkeuksen vaikuttavuuteen ja antamaan komissiolle asiasta kertomus viimeistään 31 päivänä heinäkuuta 2009. 6. Kertomuksessa todettiin, että poikkeava toimenpide ja kansainvälisten markkinoiden muutokset olivat ehkäisseet merkittävästi petoksia ja vähentäneet tasaisesti sellaisten valmisvaateyritysten määrää, joihin päätöksen 2007/740/EY mukaista käännettyä verovelvollisuusjärjestelmää voitiin soveltaa. Tämän johdosta valmisvaateteollisuuden ala on Alankomaissa vähitellen palaamassa vakaisiin oloihin. 7. Saadakseen tämän prosessin päätökseen Alankomaiden kuningaskunta on pyytänyt, että toimenpidettä pidennettäisiin uudelleen rajalliseksi ajaksi, ja ilmoittanut samalla, että lopullinen päätös toimenpiteen mahdollisesta lakkauttamisesta tehtäisiin vuonna 2011. Sen vuoksi on asianmukaista, että poikkeus myönnetään 31 päivään joulukuuta 2012 saakka. 8. Jos Alankomaiden kuningaskunta aikoo pidentää poikkeavaa toimenpidettä uudelleen, jotta se olisi voimassa vuoden 2012 jälkeen, sen olisi toimitettava komissiolle uusi arviointikertomus sekä toimenpiteen pidentämistä koskeva pyyntö viimeistään 1 päivänä huhtikuuta 2012. 9. Poikkeus ei vaikuta kielteisesti arvonlisäverosta saataviin Euroopan yhteisön omiin varoihin eikä lopullisessa kulutusvaiheessa kannettavan arvonlisäveron määrään, ON HYVÄKSYNYT TÄMÄN TÄYTÄNTÖÖNPANOPÄÄTÖKSEN: 1 artikla Poiketen siitä, mitä neuvoston direktiivin 2006/112/EY 193 artiklassa säädetään, Alankomaiden kuningaskunnalle annetaan lupa soveltaa valmisvaateteollisuuden alalla alihankkijoiden arvonlisäverovelvollisuuden vaatetusyritykselle (toimeksiantajalle) siirtävää järjestelmää 31 päivään joulukuuta 2012. 2 artikla Jos Alankomaat haluaa pidentää kyseistä toimenpidettä, jotta se olisi voimassa vuoden 2012 jälkeen, sen on toimitettava komissiolle viimeistään 1 päivänä huhtikuuta 2012 asiaa koskeva pyyntö sekä kertomus, jossa käsitellään erityisesti toimenpiteen vaikuttavuutta sekä mahdollista näyttöä valmisvaateteollisuuden alihankkijoiden toiminnan siirtymisestä muihin maihin. 3 artikla Tämä päätös on osoitettu Alankomaiden kuningaskunnalle. Tehty Brysselissä […]. Neuvoston puolesta Puheenjohtaja [1] EUVL L 347, 11.12.2006, s. 1, direktiivi sellaisena kuin se on muutettuna direktiivillä 2006/138/EY (EUVL L 384, 29.12.2006, s. 92). [2] Neuvoston päätös, tehty 13 päivänä marraskuuta 2007, luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (EUVL L 300, 17.11.2007, s. 71).